ฝังยาคุมกำเนิดมาสินเดือนนี้ต้องเอายาออกแล้วมีอาการคล้ายคนท้องมากเหมือนมีอะไรมาตอดที่ท้องหิวง่ายอยากนอนมันเสี่ยงใหมคะที่จะท้องแต่ยาคุมยังไม่หมดนะคะ
สวัสดีค่ะ การฝังยาคุมกำเนิดเป็นการฝังแท่งที่มียาคุมลงไปที่ต้นแขน ฮอร์โมนในแท่งฝังจะยับยั้งการตกไข่ ทำให้ไม่เกิดการตกไข่ และไม่มีการตั้งครรภ์ ยาจะออกฤทธิ์อยู่ประมาณ 3-5 ปีขึ้นกับชนิด มีประสิทธิภาพสูงมากกว่า 99% จึงเป็นวิธีที่แพทย์แนะนำ หลังครบกำหนด 3-5 ปี ต้องไปเอาแท่งยาฝังออกการเริ่มฝังยาคุมกำเนิดแนะนำให้ทำในช่วง 5 วันแรกของการมีประจำเดือน เพื่อจะได้แน่ใจว่าขณะฝังยาไม่ได้ตั้งครรภ์ หากฝังยาในช่วง 5 วันแรกของการมีประจำเดือน ยาจะสามารถออกฤทธิ์ได้ทันทีดังนั้นในช่วงระหว่างที่ฝังยาอยู่ มีโอกาสตั้งครรภ์ได้น้อยมากๆถึงแทบไม่มีค่ะ อาการดังกล่าวมาไม่ได้จำเพาะเจาะจงต่อการตั้งครรภ์ ถ้ายังมีความสงสัยอาจซื้อชุดตรวจการตั้งครรภ์ทางปัสสาวะมาตรวจยืนยันได้ค่ะ